ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660014699
ขอให้ปรับปรุงพฤติกรรมการขับรถไม่สุภาพของพนักงานขับรถ เป็นรถบริการสุขาเคลื่อนที่ ของกรุงเทพมหานคร สีเขียว หมายเลขทะเบียนรถ 905384 กรุงเทพมหานคร และหมายเลขด้านข้างประตูรถ ข้างคนขับรถ 37-57 (ข้อมูลตามที่ผู้ร้องแจ้ง) บริเวณทางด่านฯ ทับช้าง ตั้งแต่ทางลงอ่อนนุช - ลาดกระบัง เลี้ยวเข้าลาดกระบัง มุ่งหน้าไปยังอ่อนนุช (ไม่ระบุแขวงและเขต) กรุงเทพมหานคร ระยะทางประมาณ 2-3 กิโลเมตร เนื่องจากวันที่ 9 เมษายน 2566 เวลาประมาณ 22.50 น. ผู้ร้องพบเห็นพนักงานขับรถฯ ที่บริเวณดังกล่าว ขับรถไม่สุภาพ มีลักษณะหวาดเสียว ใช้อัตราความเร็วสูงกว่าปกติ แซงทางโค้ง แซงช่องทางจราจรด้านซ้าย สลับกับแซงช่องทางจราจรด้านขวา โดยเปลี่ยนช่องทางจราจรอย่างกะทันหัน และขับรถปาดหน้ารถคันอื่นอย่างกระชั้นชิด ซึ่งผู้ร้องสังเกตเห็นว่าพนักงานขับรถฯ มีลักษณะเหมือนคนดื่มของมึนเมา (ข้อมูลตามที่ผู้ร้องแจ้ง) ส่งผลให้ผู้ร้องและผู้ใช้เส้นทางบนถนน ได้รับความเดือดร้อน ไม่ได้รับความสะดวกในการสัญจร และไม่พึงพอใจพฤติกรรมของพนักงานขับรถ เพราะอาจก่อให้เกิดอุบัติเหตุขึ้นได้ จึงมีความประสงค์ให้หน่วยงานที่เกี่ยวข้องมีการปรับปรุงพฤติกรรมการขับรถ ของพนักงานขับรถฯ คันดังกล่าว ให้ขับรถด้วยความสุภาพ เรียบร้อย และคำนึงความปลอดภัย มีเตรียมความพร้อมของสภาพร่างกาย เพื่อความปลอดภัยของประชาชนต่อไป (ผู้ร้องประสงค์ให้ปกปิด ชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata